2012 m. BENDROJO BIUDŽETO PROJEKTOTAISOMASIS RAŠTAS NR. 3 IŠLAIDŲ SUVESTINĖ PAGAL SKIRSNIUSIII skirsnis – Komisija /* KOM/2011/0698 galutinis */





2012 m. BENDROJO BIUDŽETO PROJEKTO TAISOMASIS RAŠTAS NR. 3 IŠLAIDŲ SUVESTINĖ PAGAL SKIRSNIUS III skirsnis – Komisija Atsižvelgdama į: – Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, – 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 34 straipsnį, – 2011 m. gegužės 26 d. Komisijos pateiktą 2012 finansinių metų Europos Sąjungos bendrojo biudžeto projektą[2], – 2011 m. birželio 17 d. Komisijos pateiktą 2012 finansinių metų Europos Sąjungos bendrojo biudžeto projekto taisomąjį raštą Nr. 1[3], – 2011 m. rugsėjo 16 d. Komisijos pateiktą 2012 finansinių metų Europos Sąjungos bendrojo biudžeto projekto taisomąjį raštą Nr. 2[4], dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2012 finansinių metų Europos Sąjungos bendrojo biudžeto projekto taisomąjį raštą Nr. 3. TURINYS 1. Įvadas.. 3 2. Gamtos išteklių išsaugojimas ir valdymas.. 3 2.1. Įvadas ir suvestinė lentelė. 3 2.2. EŽŪGF (su rinka susijusios išlaidos ir tiesioginės išmokos) 4 2.2.1 Apžvalga. 4 2.2.2 Išsamios pastabos. 4 2.3. Tarptautiniai susitarimai žuvininkystės srityje. 9 2.4. Europos cheminių medžiagų agentūra (ECHA) 9 2.5. Nomenklatūros ir biudžeto pastabų pakeitimai 10 3. Suvestinė lentelė pagal finansinės programos išlaidų kategorijas.. 11 IŠLAIDŲ SUVESTINĖ PAGAL SKIRSNIUS Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-en.htm). Informacijai skirtas suvestinės pagal skirsnius pakeitimų tekstas anglų kalba pateikiamas biudžeto priede. 1. Įvadas 2012 m. biudžeto projekto (2012 m. BP) taisomasis raštas Nr. 3 (TR Nr. 3) susijęs su: – nuosekliu (pagal kiekvieną eilutę) numatomų žemės ūkio išlaidų poreikių atnaujinimu. TR atsižvelgiama ne tik į kintančius rinkos veiksnius, bet ir į teisėkūros sprendimus, kurie priimti žemės ūkio sektoriuje po to, kai buvo parengtas 2012 m. BP, taip pat į peržiūrėtas kai kurių tiesioginių išmokų poreikių sąmatas ir visus pasiūlymus, kurie, kaip numatoma, turės didelės įtakos ateinančiais biudžetiniais metais; – atnaujinta informacija, susijusia su tarptautiniais susitarimais žuvininkystės srityje; – ES įnašo Europos cheminių medžiagų agentūrai (ECHA) pagal 2 išlaidų kategoriją padidinimu. Šių patikslinimų poveikis biudžetui: įsipareigojimų asignavimai sumažėja 85,7 mln. EUR, o mokėjimų asignavimai – 83,4 mln. EUR, palyginti su 2012 m. biudžeto projektu. 2. Gamtos išteklių išsaugojimas ir valdymas 2.1. Įvadas ir suvestinė lentelė Taisomasis raštas Nr. 3 biudžeto valdymo institucijai teikiamas remiantis Sutarties dėl Europos Sąjungos veikimo 314 straipsniu, kuriame numatyta, kad „procedūros metu Komisija gali pakeisti biudžeto projektą, kol dar nėra sušauktas 5 dalyje nurodytas Taikinimo komitetas“. TR Nr. 3, kaip ir pats BP, parengtas atsižvelgiant į visos ES poreikius. Būtina pabrėžti, kad asignavimus Europos žemės ūkio garantijų fondo (EŽŪGF) finansuojamoms žemės ūkio išlaidoms reikia vertinti kaip prognozę, o ne kaip tikslines išlaidas. Faktinės išlaidos visų pirma priklausys nuo realių rinkos sąlygų, nuo faktinio euro ir JAV dolerio keitimo kurso ir nuo valstybių narių vykdomų mokėjimų periodiškumo. Remiantis teisiniu pagrindu, kad ir kokia būtų suma, kurią valstybė narė privalo sumokėti pagal reglamentus (neviršijant finansinėje programoje nustatytų ribų), ji bus visiškai atlyginta, atsižvelgiant į turimas lėšas[5]. Siekiant aiškumo ir skaidrumo, atnaujintos kai kurios biudžeto pastabos. Pagal šį TR Nr. 3 apskaičiuota, kad 2012 m. 2 išlaidų kategorijai iš viso reikės 60 073 mln. EUR asignavimų, t. y. lieka 737 mln. EUR įsipareigojimų asignavimų marža iki atitinkamos daugiametės finansinės programos viršutinės ribos. Žemės ūkio išlaidoms (įskaitant veterinarijos ir žuvininkystės išlaidas, finansuojamas iš EŽŪGF) skirtų įsipareigojimų asignavimų suma yra 44 092 mln. EUR, t. y. 88 mln. EUR mažesnė, palyginti su 2012 m. BP – daugiausia dėl didesnių nei tikėtasi iš 2011 m. perkeltinų asignuotųjų įplaukų. EŽŪGF mokėjimų asignavimai sumažinami tokia pat suma, kad visa suma būtų 44 015 mln. EUR. Kalbant apie tarptautinius susitarimus žuvininkystės srityje, TR Nr. 3 siūloma 11 03 01 biudžeto straipsnio „Tarptautiniai susitarimai žuvininkystės srityje“ įsipareigojimų asignavimus ir mokėjimų asignavimus atitinkamai sumažinti 3,5 mln. EUR ir 2,8 mln. EUR ir rezervo eilutės įsipareigojimų asignavimus padidinti 4,2 mln. EUR, o mokėjimų asignavimus – 5,8 mln. EUR. Pateikiamoje lentelėje apibendrinamas TR Nr. 3 poveikis 2 išlaidų kategorijai. || 2012 m. BP || 2012 m. TR Nr. 3 || Skirtumas mln. EUR || (a) || (b) || (c)=(b)-(a) || ĮA || MA || ĮA || MA || ĮA || MA Finansinės programos viršutinė riba || 60 810,0 || || 60 810,0 || || 0 || marža || 651,6 || || 737,2 || || +85,7 || Iš viso 2 išlaidų kategorijos asignavimų || 60 158,4 || 57 948,4 || 60 072,8 || 57 865,0 || -85,7 || -83,4 iš jų: || || || || || || Žemės ūkio išlaidos (su rinka susijusios išlaidos ir tiesioginės išmokos)[6] || 44 179,7 || 44 102,8 || 44 091,6 || 44 014,7 || -88,1 || -88,1 Tarptautinė žuvininkystė ir jūrų teisė || 154,1 || 154,1 || 154,8 || 157,1 || +0,7 || +3,0 Europos cheminių medžiagų agentūra – Veikla biocidus reglamentuojančių teisės aktų srityje || 1,0 || 1,0 || 2,8 || 2,8 || +1,7 || +1,7 2.2. EŽŪGF (su rinka susijusios išlaidos ir tiesioginės išmokos) 2.2.1 Apžvalga TR Nr. 3 tikslas – užtikrinti, kad žemės ūkio biudžetas būtų sudarytas remiantis naujausiais ekonominiais duomenimis bei teisės aktais. Iki rugsėjo mėn. Komisija gauna pirmuosius 2011 m. gamybos rodiklius ir žemės ūkio rinkų perspektyvas, kuriais remiantis sudaromos visos patikimos 2012 m. biudžeto poreikių sąmatos. Kaip ir anksčiau, Komisija atidžiai peržiūrėjo kiekvieną visų žemės ūkio išlaidų sąmatų eilutę. Šiuo TR Nr. 3 atsižvelgiama ne tik į rinkos veiksnius, bet ir į visų teisėkūros sprendimų, priimtų žemės ūkio sektoriuje po BP parengimo, poveikį, taip pat į Komisijos pateiktus pasiūlymus. EŽŪGF asignavimai sumažėjo 88 mln. EUR. Tai labiausiai susiję su šiek tiek didesniais 05 02 skyriaus (Intervencija žemės ūkio rinkose) poreikiais (+ 94 mln. EUR) ir truputį didesniais 05 03 skyriaus (Tiesioginė pagalba) poreikiais (+ 37 mln. EUR). Šiuos didesnius poreikius visiškai kompensuoja 2012 m. turimų EŽŪGF asignuotųjų įplaukų pakeitimai. Pirma, 2011 m. gauta 205 mln. EUR papildomų asignuotųjų įplaukų suma bus perkelta iš 2011 m. į 2012 m. Antra, Komisija numato, kad 2012 m. asignuotosios įplaukos bus šiek tiek didesnės (+ 14 mln. EUR), todėl iš viso turimos asignuotosios įplaukos padidės 219 mln. EUR. Dėl šios priežasties EŽŪGF finansuojamoms žemės ūkio išlaidoms iš viso prašoma 44 092 mln. EUR įsipareigojimų asignavimų, t. y. mažiau nei 2012 m. BP (– 88 mln. EUR), o EŽŪGF tarpinės viršutinės ribos marža dabar siekia 619 mln. EUR. Nauja 2 išlaidų kategorijos marža iš viso yra 737 mln. EUR. 2.2.2 Išsamios pastabos 05 02 Intervencija žemės ūkio rinkose (asignavimai + 75 mln. EUR) biudžeto projekte numatyti poreikiai: 3 438 mln. EUR biudžeto projekte prašomi asignavimai: 3 147 mln. EUR biudžeto projekte numatomos asignuotosios įplaukos, turimos 2012 m.: 291 mln. EUR poreikiai parengus taisomąjį raštą: 3 532 mln. EUR prašomi asignavimai parengus taisomąjį raštą: 3 222 mln. EUR 2012 m. turimos numatomos asignuotosios įplaukos parengus taisomąjį raštą: 310 mln. EUR Hipotezės, kuriomis remiamasi šiame TR Nr. 3, nesikeičia, palyginti su vertinimu sudarant 2012 m. BP – daugumai žemės ūkio rinkų numatomos palankios perspektyvos. Šiame TR Nr. 3 siūlomi pakeitimai yra daugiausia techninio pobūdžio ir susiję su mažomis sumomis, išskyrus vaisių ir daržovių sektorių, alyvuogių aliejaus, sausųjų pašarų ir pieno sektorius, kuriuose pakeitimai yra didžiausi. Palyginti su 2012 m. BP, su žemės ūkio rinkų intervencijos priemonėmis susiję poreikiai iš viso padidėjo 94 mln. EUR. Vis dėlto 05 02 skyriui numatoma skirti 19 mln. EUR papildomų asignuotųjų įplaukų, todėl prašoma 75 mln. EUR papildomų asignavimų, palyginti su 2012 m. BP. Svarbiausi pakeitimai trumpai paaiškinti toliau. Šio skirsnio pabaigoje pateikiama lentelė, kurioje nurodyti visi su minėtuoju biudžeto straipsniu susiję pakeitimai. Nors vaisių ir daržovių sektoriuje gamintojų organizacijų veiklos programų poreikiai šiek tiek padidėjo (+ 15 mln. EUR) iš naujo įvertinus faktinį priemonių panaudojimą ir dėl neatliktų mokėjimų pagal ankstesnių metų planus, įskaitant 2011 m. įvestas išimtines paramos priemones, siūlomi asignavimai šiek tiek mažesni nei 2012 m. BP. Iš tiesų siūloma sumažinti biudžeto asignavimus gamintojų organizacijų veiklos išlaidoms (05 02 08 03 biudžeto punktas) 4 mln. EUR, nes šiam punktui skirta 19 mln. EUR daugiau asignuotųjų įplaukų, atsižvelgiant į atnaujintas numatomas sumas. Siūlomas didesnis su gamintojų organizacijų preliminariu pripažinimu (05 02 08 11 biudžeto punktas) susijęs pakeitimas (+ 45 mln. EUR), atsižvelgiant į pastovų išlaidų per paskutiniuosius metus didėjimą, valstybių narių pranešimus ir atnaujintus įgyvendinimo 2011 m. duomenis. Alyvuogių aliejaus sektoriuje rinkos kainai nukritus žemiau nuorodinės kainos, taip pat atsižvelgiant į tai, kad kai kuriose valstybėse narėse yra didelės atsargos, kurios daro poveikį visai Europos alyvuogių aliejaus rinkai, siūloma į 05 02 06 03 biudžeto punktą įtraukti 23 mln. EUR. Šios lėšos susijusios su pagalba privačiam sandėliavimui. Atsižvelgiant į naujausius gamybos duomenis, siūloma 9 mln. EUR padidinti asignavimus sausiesiems pašarams (05 02 11 01 biudžeto punktas). Kalbant apie pieną ir pieno produktus, TR Nr. 3 siūloma sumažinti asignavimus 10 mln. EUR. Dalis to sumažinimo (– 6 mln. EUR) susijusi su intervenciniu nugriebto pieno miltelių sandėliavimu, atsižvelgiant į atnaujintus 2011 m. atsargų duomenis, dalį kiekio perkeliant į 2012 m., siekiant užtikrinti atsargas skurdžiausių asmenų schemai. Kita sutaupytų lėšų dalis (– 4 mln. EUR) susijusi su privačiu sviesto sandėliavimu, atsižvelgiant į mažesnį pagal sutartį numatytą kiekį. Be šių pakeistų prašymų, dėl maisto programos skurdžiausiems asmenims (05 02 04 01 biudžeto punktas) TR Nr. 3 siūloma, kad, kol laukiama teisinio pagrindo patvirtinimo, 340 mln. EUR iš visų 2012 m. BP asignavimų (500 mln. EUR) būtų įtraukta į rezervo eilutę. Komisija vis dar mano, kad priėmus siūlomą iš dalies pakeistą reglamentą (COM(2011) 634) būtų galima įvykdyti maisto programas esant šiam finansavimo lygiui. 05 03 Tiesioginė pagalba (asignavimai + 163 mln. EUR) biudžeto projekte numatyti poreikiai: 41 174 mln. EUR biudžeto projekte prašomi asignavimai: 40 674 mln. EUR biudžeto projekte numatomos asignuotosios įplaukos, turimos 2012 m.: 500 mln. EUR poreikiai parengus taisomąjį raštą: 41 211 mln. EUR prašomi asignavimai parengus taisomąjį raštą: 40 511 mln. EUR 2012 m. turimos numatomos asignuotosios įplaukos parengus taisomąjį raštą: 700 mln. EUR Prašomi šio skyriaus biudžeto asignavimai sumažinti 163 mln. EUR. Šis pokytis atsirado dėl 200 mln. EUR asignuotųjų įplaukų padidėjimo, tuo tarpu peržiūrėtas poreikių vertinimas rodo nedidelį 37 mln. EUR padidėjimą. Didžiausi pokyčiai susiję su bendrosios išmokos schema ir vienkartinės išmokos už plotus schema, kuriose pasikeitė kai kurios įvykdymo lygio prielaidos, nes 2011 m. yra pirmieji metai, kada pradėtas faktinis įgyvendinimas po BŽŪP reformos patikrinimo. Šio skyriaus biudžeto eilutėse įvyko kitų nedidelių pokyčių, tačiau galutinė suma nepakito. Biudžeto straipsnio pakeitimai Kodas || Išlaidų kategorija || BP || TR || skirtumas || Pastabos (mln. EUR) || (mln. EUR) || (mln. EUR) || Intervencija žemės ūkio rinkose || || || || 05 02 01 || Grūdai || 41,0 || 43,0 || +2,0 || Padidinimas 05 02 01 02 eilutėje papildomam intervenciniam grūdų sandėliavimui, nes, palyginti su 2012 m. BP, lieka nedidelis atsargų kiekis. 05 02 03 || Grąžinamosios išmokos už 1 priede neįrašytus produktus || 14,0 || 12,0 || -2,0 || Sumažinimas dėl mažesnių kiaušinių produktų eksporto grąžinamųjų išmokų. 05 02 06 || Alyvuogių aliejus || 48,5 || 68,5 || +20,0 || 23 mln. EUR padidinimas privačiam sandėliavimui (05 02 06 03 eilutė) ir nedidelis 3 mln. EUR sumažinimas kokybės gerinimo priemonėms (05 02 06 05), atsižvelgiant į atnaujintus įgyvendinimo duomenis. 05 02 07 || Tekstilės augalai || 28,0 || 27,0 || -1,0 || Pagalba pluoštiniams linams ir kanapėms (05 02 07 01 eilutė) sumažinama dėl šiek tiek pasikeitusių prielaidų dėl kiekių. 05 02 08 || Vaisiai ir daržovės || || || || Papildomi 15 mln. EUR poreikiai dėl padidėjusių gamintojų organizacijų veiklos išlaidų paraiškų (05 02 08 03), atsižvelgiant į didesnius neatliktus mokėjimus pagal ankstesnių metų planus, nacionalinės pagalbos sumų kompensavimo ir nuo 2011 m. likusių išimtinių paramos priemonių. Šiam biudžeto punktui bus naudojama didesnė asignuotųjų įplaukų suma (+ 19 mln. EUR). Pagalba gamintojų grupių preliminariam pripažinimui (05 02 08 11) padidinama 45 mln. EUR, remiantis 2011 m. vykdymo duomenimis ir valstybių narių prognozėmis ir pranešimais. 4,9 mln. EUR kitų priemonių (05 02 08 99) sumų padidėjimas susijęs su nuo 2011 m. likusiomis išimtinėmis paramos priemonėmis. || --- Asignavimai || 742,1 || 788,0 || +45,9 || --- Poreikiai || 1 033,1 || 1 098,0 || +64,9 05 02 09 || Vynuogių auginimo sektoriaus produktai || 1 105,9 || 1 108,9 || +3,0 || 3 mln. EUR padidinimas vynuogių išnaikinimo schemai (05 02 09 09), atsižvelgiant į peržiūrėtas likusių išmokų sąmatas. Nedideli pakeitimai 05 02 09 04 (+ 0,2 mln. EUR) ir 05 02 09 08 eilutėse (– 0,2 mln. EUR). 05 02 10 || Skatinimas || 52,4 || 55,4 || +3,0 || Padidinimas valstybių narių finansuojamoms skatinimo priemonėms (05 02 10 01), susijusioms su papildoma vaisių ir daržovių kampanija. 05 02 11 || Kiti augalų produktai arba priemonės || 345,5 || 356,5 || +11,0 || 9 mln. EUR padidinimas sausiesiems pašarams (05 02 11 01), atsižvelgiant į atnaujintus duomenis dėl kiekio. 2 mln. EUR padidinimas POSEI priemonėms (05 02 11 04) dėl padidėjusių sumų POSEIMA rinkos priemonėms ir papildomos RSA paramos Egėjo jūros saloms, atsižvelgiant į jų vykdymą 2011 m. 05 02 12 || Pienas ir pieno produktai || 92,1 || 82,1 || -10,0 || 6 mln. EUR ir 4 mln. EUR mažesni poreikiai intervenciniam nugriebto pieno miltelių sandėliavimui (05 02 12 02) ir sviesto sandėliavimui (05 02 12 04), atsižvelgiant į atnaujintus intervencinių ir privačių atsargų duomenis. 05 02 13 || Jautiena ir veršiena || 45,1 || 46,1 || +1,0 || Papildomi 3 mln. EUR mėsos eksporto grąžinamųjų išmokų (05 02 13 01) poreikiai ir 2 mln. EUR mažesni gyvų gyvūnų eksporto grąžinamųjų išmokų (05 02 13 04) poreikiai, atsižvelgiant į atnaujintus duomenis dėl kiekio. 05 02 15 || Kiauliena, kiaušiniai ir paukštiena, bitininkystės ir kiti gyvūninės kilmės produktai || 131,0 || 133,0 || +2,0 || 1 mln. EUR didesni kiaulienos eksporto grąžinamųjų išmokų (05 02 15 01) ir 1 mln. EUR didesni kiaulienos privataus sandėliavimo priemonių (05 02 15 02) poreikiai, atsižvelgiant į atnaujintus duomenis dėl kiekio. || Tiesioginė pagalba || || || || 05 03 01 || Atsieta tiesioginė pagalba || || || || Bendrosios išmokos schemos (BIS; 05 03 01 01) poreikiai padidinami 47 mln. EUR dėl geresnio numatomo vykdymo lygio, atsižvelgiant į 2011 m. vykdymo duomenis. Vienkartinės išmokos už plotus schemos (VIPS; 05 03 01 02) poreikiai sumažinami 11 mln. EUR dėl prastesnio numatomo Bulgarijos vykdymo lygio, atsižvelgiant į 2011 m. vykdymo duomenis. 1 mln. EUR sumažėjimas atskirų išmokų už cukrų eilutėje (05 03 01 03), kompensuojamas iš VIPS biudžeto eilutės. Be to, BIS asignuotosios įplaukos padidėjo 200 mln. EUR. || --- Asignavimai || 37 354,0 || 37 189,0 || -165,0 || --- Poreikiai || 37 854,0 || 37 889,0 || +35,0 05 03 02 || Kita tiesioginė pagalba || 3 317,7 || 3 320,7 || +3,0 || Pokyčiai dėl pasikeitusių nepakankamo panaudojimo hipotezių: - 10 mln. EUR sumažinimas 05 03 02 06 biudžeto eilutėje (Priemokos už karves žindenes) - 5 mln. EUR padidinimas 05 03 02 40 eilutėje (Pagalba už plotą: medvilnė) - kiti nedideli pakeitimai šiose eilutėse: 05 03 02 05 Pagalba už sėklų auginimą (+ 1 mln. EUR); 05 03 02 19 Pagalba už plotą: ryžiai (–3 mln. EUR); 05 03 02 43 Pereinamojo laikotarpio išmoka už minkštuosius vaisius (+2 mln. EUR); - POSEI eilutės (05 03 02 50) suma padidinama 6 mln. EUR, atsižvelgiant į atnaujintus valstybių narių planus; - pereinamasis vaisių ir daržovių sektorių mokėjimas (05 03 02 41) padidinamas 1 mln. EUR Slovakijai, kompensuojamas iš VIPS biudžeto eilutės; - specialioji parama (68 straipsnis) (05 03 02 44) padidinama 1 mln. EUR Belgijai, kompensuojant atitinkamu sumažinimu BIS. 05 03 03 || Papildomos pagalbos sumos || 2,0 || 1,0 || -1,0 || Likusių ankstesniais metais mokėtinų sumų sumažinimas. 2.3. Tarptautiniai susitarimai žuvininkystės srityje Kaip numatyta Tarpinstitucinio susitarimo (IIA) II priedo B punkte, Komisija išnagrinėjo naujausią turimą informaciją apie susitarimus žuvininkystės srityje. Atsižvelgdama į naujausią padėtį, įskaitant neįvykdytų įsipareigojimų lygį, Komisija siūlo 11 03 01 biudžeto straipsnio „Tarptautiniai susitarimai žuvininkystės srityje“ įsipareigojimų asignavimus ir mokėjimų asignavimus atitinkamai sumažinti 3,5 mln. EUR ir 2,8 mln. EUR. Taip pat siūloma rezervo eilutės 40 02 41 02 įsipareigojimų asignavimus padidinti 4,2 mln. EUR, o mokėjimų asignavimus – 5,8 mln. EUR, atsižvelgiant į atnaujintą informaciją apie atskirus susitarimus žuvininkystės srityje ir papildomai sugautų žuvų kiekiui numatytą sumą. 2.4. Europos cheminių medžiagų agentūra (ECHA) 2009 m. birželio 12 d. Komisija pateikė pasiūlymą priimti Europos Parlamento ir Tarybos reglamentą dėl biocidinių produktų tiekimo rinkai ir jų naudojimo[7]. Pasiūlyme numatomos naujos užduotys Europos cheminių medžiagų agentūrai (ECHA), kurių dalis finansuojama pagal daugiametės finansinės programos 2 išlaidų kategoriją. Taryba priėmė poziciją per pirmąjį svarstymą 2011 m. birželio 21 d. ir nustatė pakeitimus, dėl kurių padidėja Agentūros darbo krūvis ir susiję išteklių poreikiai: – centralizuotos ES produktų autorizacijos liudijimų išdavimo tvarkos taikymo sritis gerokai išplėsta, o tai reiškia, kad Agentūra turės išnagrinėti gerokai daugiau paraiškų, negu buvo numatyta iš pradžių; – ECHA turės aktyviau dalytis duomenimis, kad būtų išvengta pasikartojančių bandymų su stuburiniais gyvūnais, taip pat jos bus prašoma priimti sprendimus dėl panašių veikliųjų medžiagų techninio lygiavertiškumo; – dabar aiškiai nustatyta, kad ECHA turi teikti koordinavimo grupės, prižiūrinčios savitarpio pripažinimo tvarką, sekretoriato paslaugas; – ECHA bus atsakinga už biocidinių produktų registro – pagrindinės informacinės platformos, per kurią gali būti teikiamos paraiškos ir sudaromos sąlygos valstybėms narėms, Agentūrai, Komisijai ir paraiškų teikėjams keistis informacija, – priežiūrą. Konsultuodamosi su ECHA Komisijos tarnybos atliko išsamią ECHA finansinių ir personalo poreikių apžvalgą, kuri apėmė įvairias ECHA skirtinas naujas užduotis. 2011 m. rugpjūčio 11 d. Komisija priėmė komunikatą dėl Tarybos pozicijos[8] ir patikslintą finansinę pažymą pagal Tarybos pakeitimus, kurie pridedami prie Komisijos komunikato. Kadangi paraiškos produktų autorizacijos liudijimams ir medžiagų tvirtinimams bus teikiamos tik nuo 2013 m. (o 2012 m. vyks pasirengimas), ECHA darbas biocidų srityje 2012 m. priklausys vien tik nuo ES dotacijų. Kad ECHA būtų laiku pasirengusi įgyvendinti teisės aktų leidėjų jai skirtas užduotis, Komisija siūlo, kad dotacija, susijusi su įsipareigojimų ir mokėjimų asignavimais, būtų padidinta 1,7 mln. EUR. Kol laukiama teisinio pagrindo patvirtinimo, šios sumos įtraukiamos į rezervą. Šis biudžeto punktas paskirstomas taip: 07 03 60 01 punktas – Europos cheminių medžiagų agentūra – Veikla biocidus reglamentuojančių teisės aktų srityje – Įnašas 1 ir 2 antraštinėms dalims pagal 2 išlaidų kategoriją (EUR) || 2012 m. BP asignavimai || Padidėjimas, TR Nr. 3 || Nauja suma || Įsipareigojimai || Mokėjimai || Įsipareigojimai || Mokėjimai || Įsipareigojimai || Mokėjimai 07 03 60 01 || p. m. || p. m. || p. m. || p. m. || p. m. || p. m. 40 02 41 || 704 000 || 704 000 || 803 000 || 803 000 || 1 507 000 || 1 507 000 07 03 60 02 punktas – Europos cheminių medžiagų agentūra – Veikla biocidus reglamentuojančių teisės aktų srityje – Įnašas 3 antraštinei daliai pagal 2 išlaidų kategoriją (EUR) || 2012 m. BP asignavimai || Padidėjimas, TR Nr. 3 || Nauja suma || Įsipareigojimai || Mokėjimai || Įsipareigojimai || Mokėjimai || Įsipareigojimai || Mokėjimai 07 03 60 02 || p. m. || p. m. || p. m. || p. m. || p. m. || p. m. 40 02 41 || 319 000 || 319 000 || 930 000 || 930 000 || 1 249 000 || 1 249 000 Iš dalies pakeistas personalo planas, į kurį įtraukti 9 papildomi AD etatai, įtrauktas į biudžeto priedą. 2.5. Nomenklatūros ir biudžeto pastabų pakeitimai Atnaujintos toliau išvardytų skyrių, straipsnių ir punktų biudžeto pastabos (paaiškinimai pateikti skliausteliuose): 05 02 skyrius – Intervencija žemės ūkio rinkose (duomenys apie asignuotąsias įplaukas) 05 02 07 99 punktas – Kitos priemonės (tekstilės augalai) (nauja eilutė su „p. m.“ įrašu) 05 02 16 01 straipsnis – Cukraus pramonės restruktūrizavimo fondas (duomenys apie asignuotąsias įplaukas) 05 03 skyrius – Tiesioginė pagalba (duomenys apie asignuotąsias įplaukas) 05 03 01 99 punktas – Kita (atsieta tiesioginė pagalba) (biudžeto pastabų pakeitimai) 05 03 02 99 punktas – Kita (tiesioginė pagalba) (biudžeto pastabų pakeitimai) 07 03 60 02 punktas – Europos cheminių medžiagų agentūra – Veikla biocidus reglamentuojančių teisės aktų srityje – Įnašas 3 antraštinei daliai pagal 2 išlaidų kategoriją (biudžeto pastabų pakeitimai: ES įnašo suma) 11 03 01 straipsnis – Tarptautiniai susitarimai žuvininkystės srityje (biudžeto pastabų pakeitimai: lentelė) 6 7 0 1 punktas – EŽŪGF sąskaitų patvirtinimas – Asignuotosios įplaukos (duomenys apie asignuotąsias įplaukas) 6 7 0 2 punktas – EŽŪGF pažeidimai – Asignuotosios įplaukos (duomenys apie asignuotąsias įplaukas) 6 7 0 3 punktas – Papildomas pieno gamintojų mokestis – Asignuotosios įplaukos (duomenys apie asignuotąsias įplaukas) 6 8 0 1 punktas – Laikinas restruktūrizavimo mokestis – Asignuotosios įplaukos (duomenys apie asignuotąsias įplaukas) 3. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija || 2012 m. finansinė programa || 2012 m. biudžeto projektas (įskaitant TR Nr. 1-2/2012) || Taisomasis raštas Nr. 3/2012 || 2012 m. BP ir 2012 m. TR Nr. 1–3 ĮA || MA || ĮA || MA || ĮA || MA || ĮA || MA 1. TVARUSIS AUGIMAS || || || || || || || || 1a. Konkurencingumas augimui ir užimtumui skatinti || 14 853 000 000 || || 15 223 600 752 || 12 566 134 008 || || || 15 223 600 752 || 12 566 134 008 1b. Sanglauda augimui ir užimtumui skatinti || 52 761 000 000 || || 52 738 876 141 || 45 134 800 000 || || || 52 738 876 141 || 45 134 800 000 Iš viso || 67 614 000 000 || || 67 962 476 893 || 57 700 934 008 || || || 67 962 476 893 || 57 700 934 008 Marža2 || || || 151 523 107 || || || || 151 523 107 || 2. GAMTOS IŠTEKLIŲ IŠSAUGOJIMAS IR VALDYMAS || || || || || || || || Iš jų su rinka susijusios išlaidos ir tiesioginės išmokos || 48 093 000 000 || || 44 179 737 305 || 44 102 837 025 || -88 100 000 || -88 100 000 || 44 091 637 305 || 44 014 737 025 Iš viso || 60 810 000 000 || || 60 158 443 305 || 57 948 376 981 || -85 667 000 || -83 367 000 || 60 072 776 305 || 57 865 009 981 Marža2 || || || 651 556 695 || || || || 737 223 695 || 3. PILIETYBĖ, LAISVĖ, SAUGUMAS IR TEISINGUMAS || || || || || || || || 3a. Laisvė, saugumas ir teisingumas || 1 406 000 000 || || 1 340 381 000 || 868 333 500 || || || 1 340 381 000 || 868 333 500 3b. Pilietybė3 || 699 000 000 || || 683 471 000 || 645 659 400 || || || 683 471 000 || 645 659 400 Iš viso || 2 105 000 000 || || 2 023 852 000 || 1 513 992 900 || || || 2 023 852 000 || 1 513 992 900 Marža || || || 81 148 000 || || || || 81 148 000 || 4. ES KAIP PASAULINIO MASTO VEIKĖJA4 || 8 997 000 000 || || 9 409 280 576 || 7 293 724 333 || || || 9 409 280 576 || 7 293 724 333 Marža || || || -153 343 576 || || || || -153 343 576 || 5. ADMINISTRAVIMAS5 || 8 670 000 000 || || 8 294 402 467 || 8 294 797 467 || || || 8 294 402 467 || 8 294 797 467 Marža || || || 459 597 533 || || || || 459 597 533 || IŠ VISO || 148 196 000 000 || 141 360 000 000 || 147 848 455 241 || 132.751.825.689 || -85 667 000 || -83 367 000 || 147 762 788 241 || 132 668 458 689 Marža || || || 1 343 825 335 || 8 802 174 311 || || || 1 429 492 335 || 8 885 541 311 1 Skaičiuojant maržą pagal 1a išlaidų kategoriją į Europos prisitaikymo prie globalizacijos padarinių fondą (EGF) neatsižvelgta. 2 Atlikus perkėlimą iš moduliavimo į kaimo plėtros sritį ir iš medvilnės ir vyno sektorių restruktūrizavimo atitinkamuose regionuose (3 150,4 mln. EUR). 3 Europos Sąjungos solidarumo fondo (ESSF) suma įtraukiama pagal atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). 4 Skaičiuojant 2012 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (258,9 mln. EUR). Viršutinę ribą viršijanti 153,3 mln. EUR suma padengiama panaudojant lankstumo priemonę. 5 Skaičiuojant 5 išlaidų kategorijos maržą iki numatytos viršutinės ribos atsižvelgiama į 2007–2013 m. finansinės programos 1 išnašą – 84 mln. EUR darbuotojų įnašų į pensijų sistemą. [1] OL L 248, 2002 9 16, p. 1. [2] COM(2011) 300. [3] COM(2011) 372. [4] COM(2011) 576. [5] Tarybos reglamento (EB) Nr. 1290/2005 19 straipsnis. [6] Europos žemės ūkio garantijų fondo (EŽŪGF) išlaidos, įskaitant 11 antraštinės dalies „Žuvininkystė ir jūrų reikalai“ 30,5 mln. EUR ir 17 antraštinės dalies „Sveikatos ir vartotojų apsauga“ 335,8 mln. EUR. [7] COM(2009) 267. [8] COM(2011) 498.